Пригожин Евгений Викторович

Пригожин Евгений Викторович (1 июнь 1961 йыл, Ленинград) — Рәсәй эшҡыуары, ресторатор, кейтеринг бизнесы хужаһы. Пригожин компанияһы Рәсәйҙә дәүләттең юғары заттарын туҡландырыуҙы ойоштороу менән шөғөлләнә, шуның арҡаһында киң мәғлүмәт сараларында  «Путин ашнаҡсыһы» тигән ҡушамат алған.

«Деловой Петербург» баҫмаһы үҙенең 2019 йылғы «миллиардерҙар рейтингы»нда, уның юайлығын 14,6 млрд һум тип баһалап, Евгений Пригожинды 72-се урынға ҡуя.

2016 йылдан — АҠШ, 2020 йылдан — Европа союзы һәм Бөйөк Британия, 2022 йылдан — Канада  һәм Япония санкциялары аҫтында

 Биографияһы 
Евгений Викторович Пригожин 1961 йылдың 1 июнендә Ленинградта тыуған. 1977 йылда 62-се спорт мәктәп-интернатын (хәҙер 1-се Олимпия резервы колледжы) тамамлай. Саңғы ярыштары менән шөғөлләнгән.

1979 йылдың 29 ноябрендә Ленинградтың Куйбышев суды Пригожина РСФСР Енәйәт кодексының һәм 15 һәм 144 статьялары буйынса 2 йылға шартлы рәүештә ирегенән мәхрүм итә. 1981 йылда Жданов суды уны РСФСР Енәйәт кодексының «урлашыу», «талау», «талау», «балиғ булмағандарҙы енәйәт эшмәкәрлегенә йәлеп итеү» статьялары буйынса 13 йылға ирегенән мәхрүм итәРосбалт 21.09.2018 Илья Давлятчин Бурная молодость «кремлевского ресторатора» . 1988 йылда уны ярлыҡай һәм 1990 йылда ул колония-поселениенан сыға.

РосБизнесКонсалтинг мәғлүмәттәренә ҡарағанда, Пригожин «провизор-фармацевт» һөнәре буйынса  Ленинград химия-фармацевтика институтын тамамлай.

1990 йылда Ленинградта хот-дог һатыу селтәрен ойоштора . 1993 йылда «Контраст» супермаркеттар селтәре идарасыһы була. 1995 йылда селтәр 10 магазинға  тиклем арта. 1996 йылдың декабрендә партнерҙар менән бергә Петербургта РФА зоология институты бинаһында  «Боронғо таможня» элита ресторанын аса.

1998 йылдың яҙында, финанс һәм сәйәси элита араһында популяр урынға әүерелгән «New Island» ресторанын аса. 1999 йылдың йәйендә унда Сергей Степашин һәм Халыҡ-ара валюта фонды башлығы-идарасыһы Мишель Камдессу осраша. 2001 йылда «New Island» бортында Рәсәй һәм Франция президенттары Владимир Путин һәм Жак Ширак киске аш үткәрәләр. Бында 2002 йылдың майында Владимир Путин Джордж Буш-кесене ҡабул итә, 2003 йылдың көҙөндә Путин суднола тыуған көнө билдәләп үтә.

2002 йылдан 2012 йылға тиклем «Блин-Дональдс» тиҙ туҡланыу селтәрен үҫтерә. 2003 йылда бер ресторанын асыу ваҡытында  Санкт-Петербург губернаторы Владимир Яковлев һәм Чили Президенты Рикардо Лагос була.

2000 йылдарҙан төҙөлөш  проекттарында ҡатнаша.

2018 йылда Владимир Путин журналистарға биргән интервьюһында (NBC-тан Мегин Келлиға һәм ORF дан Армин Вольфҡа) Пригожин менән шәхсән таныш булыуын раҫлай, уны Джордж Сорос менән сағыштырып, дәүләт менән бәйләнешен кире ҡағаИнтервью американскому телеканалу NBC«Кремлин.ру», 10.03.2018 6 жестких вопросов Путину: о Пригожине, MH17 и фотографиях топлесРусская служба BBC, 05.06.2018 .

 Ғаиләһе 
Өйләнгән. Балалары: Улы Павел, ҡыҙы Полина.

2003 йылда Пригожин Павел һәм  Полина менән бергә «Индрагузик»  әкиәттәр китабын яҙа һәм уны 1000 дана тираж менән баҫтыра. Китап һатылмай, ә юғары дәрәжәле һәм танылған кешеләргә бүләк итеп бирелә.

 Медиахолдинг 
РосБизнесКонсалтинг  журналын тикшереү буйынса, 2017 йылдың июнендә Евгений Пригожин хакимиәткә ҡарата лояль позицияла тороусы илдә иң эре медиахолдингтарҙың берһен булдырыу һәм финанслау өсөн торорға мөмкин. 2014 йылдың май-июнь айҙарында «Федераль яңылыҡтар агентлығы» эшләй башлай, ул ваҡыт үтеү менән «Медиа фабрикаһы» кеүек популяр 16 яңылыҡтар селтәренә тиклем үҫешә.

2017 йылдың февраленә баҫмаларҙың айлыҡ аудиторияһы 36 миллион кешегә етә, ул «РИА Новости» һәм «Комсомольская правда» күрһәткестәрен уҙып китә.

2019 йылдың 4 октябрендә Яҡты медиа «Патриот» медиахолдингы төҙөү тураһында хәбәр итә, уға Медиа фабрикаһы баҫмаларының бер өлөшө инә.

 Сит ил санкциялары 
2016 йылдың 20 декабрендә Евгений Пригожин Украина һуғышында Рәсәйҙең роле арҡаһында арҡаһында АҠШ санкцияһы исемлегенә индерелә. Был ҡарарға комметарий биреп, Пригожин санкцияларға битараф булыуын белдерә, сөнки уның бизнесы Европа һәм АҠШ менән бәйле түгел. 2017 йылдың июнендә көсәйтелгән санкция исемлегенә «Конкорд Кейтеринг» һәм «Конкорд Менеджмент  һәм  Консалтинг» компаниялары индерелә. 2018 йылдың 16 февралендә АҠШ-тың махсус прокуроры Роберт Мюллер Евгений Пригожинға һәм тағы 12 Рәсәй гражданына АҠШ президентын һайлауҙа ҡыҫылыуы тураһында эш буйынса ғәйепләү белдергән.

2020 йылдың июлендә АҠШ Финанс министрлығы Пригожин менән бәйле өс Рәсәй физик  затына һәм Рәсәй, Судан, Ҡытай  һәм Гонконгтан биш  компанияға ҡаршы санкциялар индерә.

2020 йылдың октябрендә Европа союзы Ливияла эшләүсе «СВК Вагнер» менән тығыҙ бәйләнеше өсөн Пригожинға ҡаршы санкциялар индерә

2018 йылдың февралендә Колумбия округының округ суды Пригожинды ҡулға алыуға ордер бирә. 2020 йылдың йәйендә ФБР Пригожинды эҙләү исемлегенә индерә, ә 2021 йылдың февралендә уны ҡулға алырға ярҙам иткән мәғлүмәт өсөн 250 мең АҠШ доллары күләмендә бүләк вәғәҙә итә. 

2022 йылдың мартында АҠШ Пригожинға, уның ҡатынына, ике балаһына һәм өс компанияға ҡаршы  санкциялар индерә.

 Бүләктәре 

 IV дәрәжә «Ватан алдындағы ҡаҙаныштары өсөн» ордены (2014 йылдың 22 майы) — өлгәшкән хеҙмәт ҡаҙаныштары, Рәсәй Федерацияһының социаль-иҡтисади үҫешенә ҙур өлөш  индереүе, космосты үҙләштереүҙә, гуманитар өлкәлә, законлылыҡты нығытыуҙа, актив закондар сығарыу һәм ижтимағи эшсәнлектә, күп йыллыҡ намыҫлы хеҙмәте өсөн;
 I һәм II дәрәжә «Ватан алдындағы ҡаҙаныштары өсөн» орден миҙалы кавалеры;
 «Санкт-Петербургтың 300 йыллығы иҫтәлегенә» миҙалы.

 Иҫкәрмәләр 

 Һылтанмалар 

 Он повар Путина. Он тролль Путина. Он миллиардер. — расследование «Фонда борьбы с коррупцией» о деятельности Евгения Пригожина 


Категория:Рәсәй эшҡыуарҙары
Категория:Алфавит буйынса шәхестәр
Категория:IV дәрәжә «Ватан алдындағы хеҙмәттәре өсөн» ордены кавалерҙары
Категория:II дәрәжә «Ватан алдындағы хеҙмәттәре өсөн» ордены миҙалы менән наградланыусылар
Категория:1 июндә тыуғандар
Категория:1961 йылда тыуғандар
Категория:Википедия:Викимәғлүмәттә сығанағы булған мәҡәләләр
Категория:Википедия:Замандаштар биографияһы
Категория:Санкт-Петербургта тыуғандар